Diari Oficial de la Generalitat Valenciana


Sumari del DOGV 3443, del 26-02-1999 (1999/722)

ACORD de 17 de desembre de 1998, de la Comissió Territorial d'Urbanisme de València, referit a la modificació número 2 de les Normes Subsidiàries de Corbera relativa a l'illa 1/18.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/722


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Corbera
    * pla d'urbanisme

ACORD de 17 de desembre de 1998, de la Comissió Territorial d'Urbanisme de València, referit a la modificació número 2 de les Normes Subsidiàries de Corbera relativa a l'illa 1/18. [1999/Q722]
  
Vist l'expedient remés per l'Ajuntament de Corbera referit a la modificació número 2 de les Normes Subsidiàries relativa a l'illa 1/18, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en la sessió del dia 30 d'abril de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 19 d'agost de 1998.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
L'objecte de la modificació és canviar les alineacions de l'illa 1/18 del sòl urbà, davant del carrer del Calvari. En concret, l'amplària d'aquest carrer passaria de 7,81 metres (si s'efectuara la retirada establida en les vigents Normes Subsidiàries) a 6,86 metres (amplària proposada en la modificació, que respecta les alineacions de les edificacions existents).
  
La modificació es justifica en què està consolidada en més de 2/3 parts el front d'illa que recau al carrer del Calvari, cosa que fa inviable aconseguir la retirada que inicialment havien establit les Normes Subsidiàries. A més, la nova alineació s'ajusta a la de l'illa 1/17 limítrof, amb la qual cosa l'amplària del carrer quedarà uniforme. Per altra part, es pot ressaltar que aquesta mateixa illa està sotmesa també a retirada respecte de les edificacions existents en altres dos dels seus costats (carrer Major i carrer de Lepant), retirades que es mantenen i que no es modifiquen en aquest projecte.
  
Quart
  
Corbera té Normes Subsidiàries aprovades definitivament per la Comissió Territorial d'Urbanisme en data 25 de juliol de 1991.
  
Cinqué
  
La Comissió Informativa de la Comissió Territorial d'Urbanisme de València, en la sessió del dia 10 de desembre de 1998 va emetre un informe relatiu al projecte que ens ocupa, i va complir així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Es tracta d'una qüestió que clarament pertany a l'ordenació detallada, per la qual cosa les determinacions contingudes en la modificació no incideixen en la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió del dia 17 de desembre de 1998 acorda aprovar definitivament la modificació número 2 de les Normes Subsidiàries de Corbera relativa a l'illa 1/18.
  
L'Ajuntament de Corbera haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 17 de desembre de 1998.- El secretari de la Comissió Territorial d'Urbanisme: José Manuel Palau Navarro.